Komisijos sprendimas
2001 m. liepos 25 d.
nustatantis datą, kada, vadovaujantis Sprendimo 2001/376/EB 22 straipsnio 2 dalimi, gali būti pradėtas galvijų produktų išvežimas iš Portugalijos pagal data pagrįstą eksporto sistemą
(pranešta dokumentu Nr. C(2001) 2363)
(tekstas svarbus EEE)
(2001/577/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1989 m. gruodžio 11 d. Tarybos direktyvą 89/662/EEB dėl Bendrijos vidaus prekybos veterinarinių patikrinimų siekiant sukurti vidaus rinką [1] su paskutiniais pakeitimais, padarytais Direktyva 92/118/EEB,
atsižvelgdama į 2001 m. balandžio 18 d. Komisijos sprendimą 2001/376/EB dėl priemonių, būtinų galvijų spongiforminei encefalopatijai paplitus Portugalijoje, ir dėl data pagrįstos eksporto sistemos įgyvendinimo [2], ypač į jo 22 straipsnio 2 dalį,
kadangi:
(1) Sprendimo 2001/376/EB 22 straipsnio 2 dalis reikalauja, kad Komisija nustatytų datą, kada, atlikus Bendrijos patikrinimus ir apie tai pranešus valstybėms narėms, gali būti pradėtas to paties sprendimo 11 straipsnyje nurodytų produktų išvežimas.
(2) Komisijos tarnybų Portugalijoje 2001 m. gegužės 14-18 d. bei birželio 25-27 d. atlikti patikrinimai, pirmiausia skirti veterinarinių patikrinimų, atliekamų pagal Sprendimo 2001/376/EB 11 ir 12 straipsnį bei IV priedą, įvertinimui, parodė, kad sąlygų laikomasi pakankamai.
(3) Valstybėms narėms, susirinkusioms į Veterinarijos nuolatinio komiteto posėdį, Komisija pristatė patikrinimų rezultatus bei jų išvadas. Iš Portugalijos Komisija gavo garantijų, kad šalia tų garantijų, kurių pageidauja Maisto ir veterinarijos tarnyba, visi Bendrijos teisės aktai dėl PSE sekimo ir išnaikinimo yra taikomi ir efektyviai vykdomi,
PRIĖMĖ ŠĮ SPRENDIMĄ:
1 straipsnis
Sprendimo 2001/376/EB 22 straipsnio 2 dalyje nurodyta data, nuo kurios pagal nustatytas sąlygas gali būti pradėtas ar atnaujintas to paties sprendimo 11 straipsnyje nurodytų produktų išvežimas, yra 2001 m. rugpjūčio 1 d.
2 straipsnis
Šis sprendimas skirtas valstybėms narėms.
Priimta Briuselyje, 2001 m. liepos 25 d.